b'\n_START_ARTICLE_\nElektrotehnika\n_START_PARAGRAPH_\nEl\xc3\xa9ktrot\xc3\xa9hnika je podro\xc4\x8dje tehnike, ki obravnava pojave povezane z elektri\xc4\x8dnim nabojem (oziroma elektrino). Najbolj znani pojavi so: elektri\xc4\x8dna sila, magnetna sila, segrevanje tokovodnika in fiziolo\xc5\xa1ki u\xc4\x8dinki. Elektri\xc4\x8dna energija je ekolo\xc5\xa1ko prijazna, sam prenos elektri\xc4\x8dne energije je hiter in poceni.\n_START_SECTION_\nSorodna podro\xc4\x8dja\n_START_PARAGRAPH_\nNekatera podro\xc4\x8dja tehnike so tesno povezana z elektrotehniko. Prvi tak primer je optoelektronika, ki povezuje svetlobo in elektriko (prenos informacije po svetlovodu) in omogo\xc4\x8da hiter in cenen prenos signala (telefonija, internet, ...). Drugi primer je mehatronika, ki povezuje mehaniko in elekroniko (uravnavanje lege laserskega \xc5\xbearka v DVD predvajalniku, kjer elektronika omogo\xc4\x8da natan\xc4\x8dno sledenje laserja zapisu kljub tresljajem medija in nepravilnostim v zapisu). Tretji primer je galvanika (kemi\xc4\x8dni proces v galvanskem \xc4\x8dlenu po\xc5\xbeene elektri\xc4\x8dni tok).'